પાલિકાની બીઆરટીએસ અને સિટીબસની સર્વિસને અત્યારસુધઈ કેન્દ્ર સરકારનું ગૌરવ મળ્યું હવે તેને આંતરરાષ્ટ્રીય સન્માન પ્રાપ્ત થયું છે. લોકોને વધુ સારી અને પર્યાવરણને ધ્યાનમાં રાખીને તૈયાર કરાયેલી સુવિધાઓ મળે તેવા હેતુથી યુનાઈટેડ નેશન હસ્તકના ગ્લોબલ ફોરમ ઓન હ્યુમન સેટલમેન્ટ(જીએફએચએસ) સંગઠન દરવર્ષે સ્કાહસા(સસ્ટેઈનેબલ સિટી એન્ટ હ્યુમન સેટલમેન્ટ એવોર્ડ) આપવામાં આવે છે. આ એવોર્ડમાં અર્બન ટ્રાન્સપોર્ટની કેટેગરીમાં સુરત પાલિકાએ નોમિનેશન ફાઈલ કર્યુ હતું. તેમાં બીઆરટીએસ, સિટી બસ અને ટ્રાફિક મેનેજમેન્ટ અને વ્યવસ્થા માટે કરવામાં આવેલી જોગવાઈની વિગતો અને વિવરણ સાથેના પ્રોજેક્ટને ગ્લોબલ મોબિલીટી એવોર્ડ આપવામાં આવ્યો છે.